**RUSPLAN FOR GRONG VIDEREGÅENDE SKOLE**

Sist revidert oktober 2018

**HOVEDMÅL**

Forebygge uønska rusbruk blant ungdom, vite hvordan en skal håndtere uønska rusbruk når det oppstår.

**DELMÅL**

Drive rusforebyggende arbeid med klare tiltaksplaner mot rusmisbruk.

1. Sørge for at skolens tilsatte blir regelmessig oppdatert om rusproblematikken og rutiner ved bekymring og mistanke om rusbruk.
2. Motivere elever, foresatte og lærere til å engasjere seg i arbeidet mot rus og sikre at bekymring om rus blir meldt til skolens ledelse
3. Øke elevenes og de tilsattes kunnskaper om rusbruk og skadevirkninger.
4. Få på plass gode samarbeidsrutiner med eksterne samarbeidspartnere

**VIKTIGE PRINSIPPER FOR PLANEN**

1. For elever under 18 år er heimen og de foresatte de viktigste samarbeidspartnerne
2. Narkotika er et samfunnsproblem som det må arbeides med innenfor en tverretatlig ramme. For heimen og skolen er det naturlig å samarbeide med familiebasen i Grong, PPT, skolehelsetjenesten, politiet, sosial- og barnevernstjenesten og faginstanser med spesiell kompetanse på rus.
3. Hvert enkelt tilfelle skal gjennomgås og vurderes individuelt i forhold til rutiner i handlingsplanen.
4. Skolen har som verdigrunnlag at vi skal strekke oss langt for å bistå en ungdom som har rusproblematikk dersom skolen anses som en viktig faktor for å forebygge eller komme ut av en rusavhengighet
5. Sørge for at elevens rettssikkerhet og krav på anonymitet blir ivaretatt, men ikke la det være et hinder for at ungdommen får nødvendig hjelp

**HANDLINGSPLAN 2018 - 2021**

|  |  |  |
| --- | --- | --- |
| **Aktivitet** | **ansvarlig** | **tid** |
| Skolen skal tydeliggjøre en rusfri profil.  | rektor | fortløpende |
| Rusforebyggende tiltak for elevene skal være tema hvert år i elevråd og på planleggingsdager/fellestid. | RektorAss.rektor | høst |
| Rusforebyggende foredrag for alle elever | rektor | høsten |
| Skolen bruker hvert år litt ressurser til praktisk rusforebyggende arbeid | Elevråd/ledelsen |  |
| Foresatte skal informeres om skolens rusforebyggende arbeid, og hvordan de kan melde bekymring | rektor | Stor-foreldremøte |
| Kontaktlærer snakker med egne elever om press og valg knytta til rusmidler | kontaktlærer | høsten |
| For avgangsklassene skal det gjennomføres et særskilt opplegg med ansvarliggjøring før russetida. Politiet skal delta på dette. | Avd.ledStudspes/rektor |  Hver vår |
| De tilsatte skal være oppdatert om Handlingsplan mot rus og rutiner for behandling av bekymringssaker ved mistanke om rusbruk. | rektor | Hver høst |
| Hvert år skal idrettsfagseksjonen sette fokus på bruk av doping i idretten | faglærere | I løpet av året |
| Seksjonsleder for idrettsfag skal i samarbeid med treningsstudio ha fokus på ulovlig doping blant skolens elever | seksjonsleder | fortløpende |
| Skolering av elever, foresatte og ansatte i forhold til prestasjonsfremmende doping | rektor | Hvert tredje år |
| skolen skal samarbeide med inntakskommunene om rus | Rektor/Sos.ped | kontinuerlig |

**TEGN OG SYMPTOMER PÅ RUSBRUK**

Skolens ansatte skal danne seg et totalbilde av elevens situasjon, ved bl.a. å observere:

• Dårlig hygiene og dårlig form

• Uro, rastløshet, aggressivitet

• Unormal oppstemthet, forvrengning av sanseinntrykk

• Kritikkløshet/risikoatferd

• Tretthet, sløvhet, nedsatt reaksjonsevne

• Manglende konsentrasjon, dårlig hukommelse

• Rødhet i øynene, pupillstørrelse og munntørrhet

• Skulk/fravær

• At klassemiljøet endrer seg, F.eks. økt konfliktnivå/motsetning i klassen eller at penger og verdisaker forsvinner

• Andre tegn/spor i skolemiljøet generelt (her trenger vi hjelp fra andre ansatte)

**BRUK AV PRESTASJONSFREMMENDE MIDLER I TRENINGSSAMMENHENG**

Dersom det kommer frem at noen av skolen elever brukes ulovlige dopingmidler, benyttes prosedyrene som ved annen rus.